ಕೊಡೈಕೆನಾಲ್ ಹೆಲ್ತ್ ಅಂಡ್ ಮೆಡಿಕಲ್ ಸರ್ವೀಸಸ್ (ಕೆಹೆಚ್ಎಂಎಸ್), ವೆನ್ ಅಲೆನ್ ಆಸ್ಪತ್ರೆ ಮತ್ತು ಸರ್ಕಾರಿ ಆಸ್ಪತ್ರೆ ಮೂರು ಮುಖ್ಯ ವೈದ್ಯಕೀಯ ಸೌಲಭ್ಯಗಳಾಗಿವೆ. ಈ ಆಸ್ಪತ್ರೆಗಳು ಸಾಮಾನ್ಯ ಕಾಯಿಲೆಗಳು ಮತ್ತು ಗಾಯಗಳು ಹಾಗೂ ಶಿಶು ಪ್ರಸವ ಮತ್ತು ಕಾಳಜಿಯನ್ನು ಪೂರೈಸುತ್ತವೆ, ಆದರೆ ಜಟಿಲವಾದ ರೋಗ ನಿರ್ಣಯ ಮತ್ತು ಶಸ್ತ್ರಚಿಕಿತ್ಸೆಗಾಗಿ ಆಧುನಿಕ ವೈದ್ಯಕೀಯ ಸಲಕರಣೆಯನ್ನು ಹೊಂದಿಲ್ಲ.
ಕೆಹೆಚ್ಎಂಎಸ್ ಎಂಬುದು ಆಧುನಿಕ ಆಸ್ಪತ್ರೆಯಾಗಿದೆ ಮತ್ತು ಶಿಶು ಪ್ರಸವ ಸೇರಿದಂತೆ ಜನರ ಮೂಲ ಅಗತ್ಯಗಳಿಗೆ ಉತ್ತಮವಾಗಿ ಹೊಂದಿಕೆಯಾಗಿದೆ. ಸ್ಥಳೀಯ ನಿವಾಸಿಗಳು ಮತ್ತು ಹತ್ತಿರದ ಹಳ್ಳಿಯ ಜನರು ಬಯಲು ಪ್ರದೇಶಕ್ಕೆ ಪ್ರಯಾಣಿಸುವ ಅಗತ್ಯವಿಲ್ಲ, ಕೆಹೆಚ್ಎಂಎಸ್ ಗೆ ಧನ್ಯವಾದಗಳು. ಕೆಹೆಚ್ಎಂಎಸ್ ಸಮಗ್ರಗೊಳಿಸಿದ ಆಸ್ಪತ್ರೆಯಾಗಿದೆ, ಇಲ್ಲಿ ಆಧುನಿಕ ಔಷಧಿ ಅಲ್ಲದೆ ಇತರ ಔಷಧಿಯ ರೂಪಗಳನ್ನು ಸಹ ಅಭ್ಯಾಸ ಮಾಡಲಾಗುತ್ತದೆ, ಇವುಗಳಲ್ಲಿ ಹೋಮಿಯೋಪಥಿ, ರಿಫ್ಲೆಕ್ಸೋಲಜಿ, ರೇಕಿ, ಕೋಲ್ಡ್ ಪ್ಯಾಕ್ ಚಿಕಿತ್ಸೆ, ಸ್ಪೈನಲ್ ಬಾಥ್, ನ್ಯಾಚುರೋಪಥಿ, ಮುರ್ಮಾ (ನಾಡಿಯ ಮೂಲಕ ರೋಗ ಪತ್ತೆ). ಎಕ್ಸ್-ರೇ (ರೇಡಿಯಾಲಜಿ); ಸೋನೋಗ್ರಾಫಿ (ಅಲ್ಟ್ರಾಸೌಂಡ್); ಪ್ಯಾಥಾಲಜಿ ಲ್ಯಾಬರೇಟರಿ, ಫಾರ್ಮಸಿ, ಒ.ಟಿ, ಒ.ಪಿ.ಡಿ. ಯನ್ನು ಕೆಹೆಚ್ಎಂಎಸ್ ಒದಗಿಸುತ್ತದೆ. ಅಲ್ಲದೆ ಕೆಹೆಚ್ಎಂಎಸ್ ಆಧುನಿಕ ದಂತ ಚಿಕಿತ್ಸಾಲಯವನ್ನೂ ಹೊಂದಿದೆ.
ಏಪ್ರಿಲ್ ೧೯೧೫ ರಲ್ಲಿ ಕೋಕರ್ಸ್ ವಾಕರ್‌ನ ಪ್ರವೇಶದ ಹತ್ತಿರ ಡಾ. ವೆನ್ ಅಲೆನ್ ಅವರು ಆಸ್ಪತ್ರೆಯ ಮೊದಲನೆಯ ಘಟಕವನ್ನು ಕಟ್ಟಲು ನಿಧಿ ಸಂಗ್ರಹಿಸಿದರು. ನಂತರ ಅವರ ಹೆಸರನ್ನು ಇಡಲಾಯಿತು. ಸೌಲಭ್ಯಗಳು ಆಗಿಂದಾಗ್ಗೆ ನವೀಕರಣಗೊಂಡವು ಮತ್ತು ಇದೀಗ ಎಕ್ಸ್-ರೇ ಯಂತ್ರ, ಹೆಚ್ಚು ಸೌಲಭ್ಯ ಹೊಂದಿದ ಪ್ಯಾಥಾಲಾಜಿಕಲ್ ಲ್ಯಾಬ್, ಮತ್ತು ರಕ್ತ ವರ್ಗಾವಣೆ ಸೌಲಭ್ಯಗಳೊಂದಿಗೆ ಆಪರೇಶನ್ ಥಿಯೇಟರ್ ದ ಸೌಲಭ್ಯವನ್ನು ಹೊಂದಿದೆ. 
ಸರ್ಕಾರಿ ಆಸ್ಪತ್ರೆಯು ಕೆಳಗಿನ ಶೋಲಾ ರಸ್ತೆಯ ರಾಕ್ ಕಾಟೇಜ್‌ನ ಹತ್ತಿರ ಬೆಟ್ಟದ ಪಕ್ಕದಲ್ಲಿ ಇದೆ. 1927 ರವರೆಗೂ ಇದು ಚಿಕ್ಕ ಪುರಸಭೆಯ ಆಸ್ಪತ್ರೆಯಾಗಿತ್ತು. ಇದೀಗ ಇದು ಎಕ್ಸ್-ರೇ, ದಂತ, ಪ್ರಸವ ವಾರ್ಡ್ ಮತ್ತು ಇತರ ಸೌಲಭ್ಯಗಳನ್ನು ಹೊಂದಿದೆ.
ಗಾಳಿ ಮತ್ತು ನೀರಿನ ಮೂಲದ ಪಾದರಸ ಹೊರಸೂಸುವಿಕೆ ಯು ಕೊಡೈಕೆನಾಲ್ ಮತ್ತು ಸುತ್ತಲಿನ ಅರಣ್ಯವನ್ನು ಮಾಲಿನ್ಯಗೊಳಿಸಿದೆ. ಪರಮಾಣು ಶಕ್ತಿ ವಿಭಾಗವು ನಡೆಸಿದ ಅಧ್ಯಯನವು ಕೊಡೈಕೆನಾಲ್ ಸರೋವರವು ಪಾದರಸ ಹೊರಸೂಸುವಿಕೆಯಿಂದ ಮಲಿನಗೊಂಡಿದೆ ಎಂದು ಖಚಿತಪಡಿಸಿದೆ.,

ಆರೋಗ್ಯ
ಆಸಕ್ತಿಯ ಸ್ಥಳಗಳು
ಸಾರಿಗೆ
ಆರ್ಥಿಕತೆ